Diari Oficial de la Generalitat Valenciana


Sumari del DOGV 9631, del 04-07-2023 (2023/6938)

RESOLUCIÓ de 9 de juny de 2023, de la Direcció General de Centres Docents, per la qual es reconeix la pròrroga de l'autorització provisional, per al curs escolar 2023-2024, a l'Escola Infantil de primer cicle Municipal de Tavernes de Blanques.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/6938


Data del document
:   09-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 9 de juny de 2023, de la Direcció General de Centres Docents, per la qual es reconeix la pròrroga de l'autorització provisional, per al curs escolar 2023-2024, a l'Escola Infantil de primer cicle Municipal de Tavernes de Blanques.  
  
 [2023/6938]  
El titular de l'Escola Infantil de Primer Cicle Municipal de Tavernes Blanques ha aportat la documentació requerida en l'Ordre 8/2011, de 23 de febrer, de la Conselleria d'Educació, per la qual s'estableix el procediment d'autorització provisional previst en la disposició addicional segona, apartat 1, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana.  
D'acord amb el preceptuat en l'article 9 de l'Ordre 8/2011, de la Conselleria d'Educació, les pròrrogues de les autoritzacions provisionals, fins a un màxim de quatre pròrrogues, s'entendran concedides mitjançant presentació de declaració responsable que ratifique els termes manifestats en els documents als quals fan referència els apartats f i g de l'article 4 d'aquesta Ordre.  
S'ha comprovat el compliment del que està preceptuat en l'article 3 de l'Ordre 8/2011.  
Vist el Decret 2/2009, de 9 de gener del Consell, l'Ordre 8/2011, de 23 de febrer, de la Conselleria d'Educació i el Decret 115/1990, de 9 de juliol, pel qual es crea el Registre de Centres Docents de la Comunitat i en virtut del que es disposa en l'article 9 de l'Ordre 8/2011, resolc:  
Prorrogar, per al curs 2023/2024, l'autorització provisional, vigent durant el curs 2022/2023, a la següent Escola Infantil de Primer cicle:  
  
Codi: 89405500.  
Expedient 2023/288  
Denominació genèrica: Escola Infantil de primer cicle.  
Denominació específica: Municipal.  
Titular: Ajuntament de Tavernes Blanques.  
Domicili: carrer Pintor Sorolla, núm. 7  
Localitat: Tavernes Blanques.  
Província: València  
Composició definitiva autoritzada:  
Set unitats d'Educació Infantil, primer cicle, distribuïdes així:  
- Una unitat per a escolars de 0 a 1 any, amb 8 llocs escolars  
- Dos unitats per a escolars d'1 a 2 anys, amb 26 llocs escolars.  
- Quatre unitats per a escolars de 2 a 3 anys, amb 73 llocs escolars.  
  
Composició provisional autoritzada per Resolució de 8 d'abril de 2020, de la Direcció General de Centres i Personal Docent:  
Set unitats d'Educació Infantil, primer cicle, distribuïdes així:  
- Una unitat per a escolars de 0 a 2 anys, amb 8 llocs escolars  
- Una unitat per a escolars d'1 a 2 anys, amb 13 llocs escolars.  
- Dos unitats per a escolars d'1 a 3 anys, amb 15 llocs escolars cadascuna.  
- Tres unitats per a escolars de 2 a 3 anys, una unitat amb 20 llocs escolars, 1 unitat amb 18 llocs escolars i una unitat amb 15 llocs escolars.  
S'acorda la tercera pròrroga per al curs 2023-2024.  
La present Resolució s'inscriurà en el Registre de Centres Docents de la Comunitat Valenciana.  
Contra el present acte, que no posa fi a la via administrativa, podrà interposar-se recurs d'alçada davant el secretari autonòmic d'Educació i Investigació d'aquesta Conselleria d'Educació, Investigació, Cultura i Esport, en el termini d'un mes a partir de l'endemà de la notificació del present acte, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 9 de juny de 2023.- El director general de Centres Docents: José Joaquín Carrión Candel.